गंगा-जमुनी संस्कृति का केंद्र है टोंक
विनोद शर्मा / एम.असलम| टोंक
सदियोंसे सरजमीने टोंक एकता भाईचारे एवं गंगा जमुनी संस्कृति के रूप में अपनी पहचान बनाए हुए हैं। यहां किसी का भी राजपाट रहा हो, लेकिन हर जमाने में यहां पर गंगा जमुनी संस्कृति के नजारे देखने को मिलते रहे हैं। जिसके निशान आज भी मौजूद हैं। इतिहासकारों ने इसको अपनी-अपनी नजर से देखा, लेकिन टोंक की उक्त विशेषता से कोई भी इनकार नहीं कर पाया है। पहले टोंक में प्रवेश बनास नदी के पुराने पुल की और से हुआ करता था। यहां से कई कारवां गुजरे, कई सूरमा आए लेकिन उनकी तलवार भी यहां के संस्कार एवं संस्कृति के आगे चल नहीं सकी। यहीं वो सरजमीने टोंक है, जहां दूर से ही प्रेम का प्रतीक रसिया की छतरी नजर जाती है, जिसमें प्रवेश करते ही सदियों पुराना बनास नदी के समीप बना भगवान शिव का मंदिर एवं हजरत सैयद मेहमूद शाह नोगाजे बाबा की दरगाह नजर आती है। जहां सभी वर्ग के लोग आयोजित मेलों एवं अन्य आयोजनों में जमा होते हैं तथा प्रेमपूर्वक अपनी अपनी आस्था के अनुसार पूजा अर्चना, इबादत आदि कर एकता भाईचारे का संदेश बरसों से देते रहे हैं। जो गाजी बाबा की दरगाह में अजमेर जाते समय ख्वाजा मोइनुद्दीन चिश्ती (र.) ने भी कयाम किया। इस सरजमीने टोंक के इतिहास के बारे में कवि श्यामल दास ने अपनी पुस्तक वीर विनोद में लिखा है कि शहर टोंक एक नीची पहाड़ी के पास बसा हुआ है, जिसके बारे में कहा जाता है कि सम्वत 1003 विक्रमी में माघ कृष्णा 13, 27 जमादुल अव्वल 335 हिजरी, दिसंबर 945 ई. दिल्ली के राजा खनवाद के एक हाकिम रामसिंह ने एक गांव बसा कर इसका नाम टोंक रखा था। इस आबादी को अब टोंक कहते हैं। सम्वत 1337 विक्रमी माघ शुक्ल 5, चार शव्वाल 679 हिजरी, 17 जनवरी 1281 ई. को अलाउद्दीन खिलजी ने इस गांव को दोबारा रौनक दी। संवत 1863 विक्रमी 1221 हिजरी 1806 ई. में टोंक पर अमीर खां का अधिकार हुआ। उन्होंने आबादी से एक मील दक्षिण की तरफ अपने रहने के मकान, कारखाने और दफ्तर स्थापित किए और इसके बाद आबादी में बराबर वृद्धि होती रही। जिससे यह एक छोटे शहर में तब्दील हो गया। टोंक की स्थापना के बारे में अहमद अली सीमाब की गुलदस्ताए खिरदा बाकाए उर्दू, बाबाए उर्दू मौलवी अब्दुल हक साहब ने जायदा जबाने उर्दू ज्वाला सहाय माथुर ने वाकए राजपूताना में टोंक की स्थापना के संबंध में लगभग मिलता जुलता ही लिखा है। टोंक में चौहानों, सोलंकियों और राजपूतों, ब्राह्मणों का शासन रहा, गुलामवंश, मुगलों सहित अन्य के अधिकार क्षेत्र में भी टोंक रहा। बहरहाल टोंक का इतिहास कितना ही उतार-चढ़ाव भरा क्यों ना रहा हो, लेकिन उसमें जो एक बात उभरकर सामने आती है, जिससे ऐसा लगता है कि इस सरजमीने टोंक को गंगा जमुनी संस्कृति के केंद्र के लिए ही बनाया गया हो।
अमीर खां के सेनापति राजा लाल बहादुर
चतुर्भुजके तालाब के बीच में बनी छतरियां अमीर खां के सेनापति रहे राजा लाल बहादुर ने बनवाई हैं। जो आज भी नजर आती है। अमीर खां की सेना में सिपाही आदि भी बड़ी संख्या में गैर मुस्लिम हुआ करते थे। कई बड़े बड़े ओहदों पर भी गैर मुस्लिम होते थे, जो आपसी विश्वास एवं एकता का प्रतीक के रूप में इतिहास में आज भी दर्ज है।
येभी रहे उदाहरण
जसवंतराव होल्कर एवं अमीर खां की मित्रता हो, या पुरानी टोंक में माधवदास जी का अस्तल और मियां गनी का तकिया हो। माधोजी एक प्रसिद्ध संत एवं मियां गनी एक बड़े सूफी थे। मौलवी इरफान शाह बाबा की मजार एवं रंजके वाले बाबा की मजार पर खिदमतगार गैर मुस्लिम नजर आते हैं, वहीं यहां पर चारों तरफ करीब-करीब स्थित दरगाहों एवं अन्य आस्था के केंद्रों से भी एकता भाईचारे का संदेश बखूबी मिलता है।
सिर्फएक प्यार की सूरत नहीं बदली राशिद,
वरना दुनिया ने कई रूप दिखाए बरसो।
यह भी है एक मिसाल
इतिहासमें कहा जाता है कि नवाब अमीर खां ने शासन संभालने के बाद खेतड़ी दरबार के राज पंडित अजीतमल से राय मशविरा करके रघुनाथ जी का मंदिर तख्ता में तथा यहां से 100 मीटर दूरी पर शाही जामा मस्जिद का एक साथ निर्माण कार्य शुरू किया। इसके बाद भी कई मिसालें सामने आई जो आज भी टोंक की गंगा जमुनी संस्कृति को मजबूती प्रदान करती रही हैं।
स्वामी श्री 1008 कान्हड दास महाराज की तपो स्थली रामद्वारा वि.स.1830 में स्थापित हुआ। यहां प्रतिवर्ष मेले का आयोजन होता है, जिसमें मुस्लिम समाज के लोग भी भाग लेते आए हैं। रामद्वार की दीवार एवं पास ही स्थित मस्जिद की दीवारें मिली हुई हैं। कहा जाता है कि रामद्वारा में नक्काशी का कार्य चल रहा था, कार्य ठीक नहीं हो रहा था, इसका नवाब साहब को पता चला तो उन्होंने अपने महलों के कारीगरों को भेज कर वहां का कार्य पूरा करवाया। पास स्थित मस्जिद में दो मजार हैं, बताया जाता है कि वो भोपाल से आए अकबर मोहम्मद खां बहादुर मोहम्मद खां के हैं। कान्हड दास महाराज एवं इनमें काफी घनिष्ठता थी।
टोंक. बनासनदी के समीप गंगा-जमुनी संस्कृति के प्रतीक के रूप में नजर आते सदियों पुराने आस्था केन्द्र।
awa_Deva mai_Deva hin_Deva awa_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva